રાજકોટ પાસે આવેલા પ્રાંસાલામાં રાષ્ટ્રકથા શિબિરમાં આગ લાગવાના કારણે 3 યુવતીઓની મોત થઇ છે. અને 15 જેટલી યુવતીઓ ગંભીર રીતે દાઝી છે. તે પછી રાજ્યના મુખ્યમંત્રી વિજયભાઈ રૂપાણી એ પ્રાંસલામાં શિબિર દરમ્યાન થયેલી આગની દુર્ઘટના પ્રત્યે દુઃખ વ્યક્ત કરી આ સમગ્ર ઘટનાની તપાસ માટે રાજકોટ કલેક્ટરને આદેશો આપ્યા છે. મુખ્યમંત્રીએ આ દુર્ઘટનામાં મૃત્યુ પામેલી 3 શિબિરાર્થી દીકરીઓ પ્રત્યે સંવેદના વ્યક્તિ કરી તેમના પરિવાર જનોને મુખ્યમંત્રી રાહતનિધિ માંથી 4 લાખ રૂપિયા ની સહાય આપવાની જાહેરાત કરી છે. તેમણે આ આગની ઘટનાની જાણકારી મળતા જ રાજકોટ જિલ્લા વહીવટી તંત્રને બચાવ અને મદદ માટે સતર્ક કર્યું હતું. અને વિગતવાર માહિતી મેળવી હતી. ઉપલેટાના પ્રાંસલામાં સ્વામી ધર્મબંધુજીની શિબિરમાં આગના કારણે 3 યુવતીઓના મોત થઇ હતી.